Sign in / Join .st0{fill:#34437F;} .st1{fill:#878787;} Monday, October 25, 2021 ikteb hawn… Fittex Paul Scholes jiddeskrivi lil Paul Pogba bħala "redikolu" Minn talk.mt October 25, 2021 talk.mt Paul Scholes sejjaħ lill-midfielder ta' Manchester United Paul Pogba bħala "redikolu" wara t-tkeċċija tiegħu waqt it-telfa ta' 5-0 kontra Liverpool. Manchester United ġarrbu waħda mill-aktar jiem umiljanti fl-istorja tagħhom hekk kif ġew megħluba bil-kbir mir-rivali eterni tagħhom, li skorjaw kull wieħed mill-ħames goals tagħhom fl-ewwel 50 minuta tal-partita. L-affarijiet marru għall-agħar għal United meta Pogba, li kien daħal bħala sostitut fil-mistrieħ, tkeċċa għal foul ikrah fuq Naby Keita wara biss 15-il minuta li kien ilu fil-pitch. Erbat ijiem wara li kien bassar tali xenarju, Scholes kompla jikkritika l-mentalità tar-rebbieħ tat-Tazza tad-Dinja tal-2018. Scholes qal: "Li ngħidu li din kienet ġurnata diżappuntanti għar-Red Devils, tkun xi ftit ta' sottostima. Liverpool kellhom wisq kwalità. Ma naħsibx li kien nuqqas ta' sforz mill-United; naħseb li tattikament ġew annullati għal kollox minn Liverpool," "It-tkeċċija ta' Paul Pogba għal għal tackle redikola tiġbor il-ġurnata tal-United." United jinsabu fis-seba' pożizzjoni fil-klassifika tal-Premier League, tmien punti 'l bogħod mil-leaders Chelsea. Artiklu preċedenti Antonio Rudiger f'diskussjonijiet ma' Man City u Tottenham Hotspur Artiklu li jmiss ARA: L-elezzjoni se ssir is-sena d-dieħla kif skedat